
FITXA DESCRIPTIVA PROGRAMA EDUCATIU

	Programa Educatiu 
22 DIES EN 22 PEUS, aventura en solitari a l’Atlàntic 2027




	Descripció del programa



La Fundació Barcelona Capital Nàutica i el Museu Marítim de Barcelona  impulsem el programa educatiu “22 dies en 22 peus, aventura en solitari a l’Atlàntic 2027”, una proposta que apropa l’alumnat a la navegació oceànica, la cultura marítima i els valors del mar a partir del seguiment de la regata Mini Transat 2027.

La Mini Transat és una regata transatlàntica en solitari, sense assistència, a bord de velers de 6,5 metres d’eslora. El seguiment d’aquest esdeveniment esportiu en temps real ofereix un marc educatiu motivador i vivencial, que permet treballar de manera globalitzada continguts vinculats al mar, la navegació, la sostenibilitat, la ciència, la tecnologia i l’experiència humana dels i les navegants.

Cada centre educatiu participant apadrina un o una navegant i en fa el seguiment al llarg de la travessa. A partir d’aquest vincle, el programa proposa reptes educatius setmanals organitzats al voltant de tres eixos temàtics: Planeta Mar, Ésser Humà i Navegació. Els reptes estan plantejats des d’una perspectiva competencial, STEAM i vinculada als ODS 2030.

El programa permet desenvolupar un aprenentatge amb sentit, perquè l’alumnat treballa a partir d’un repte real que té lloc en directe i que connecta l’aula amb el món marítim. La navegació oceànica esdevé així un fil conductor per abordar sabers de diferents àmbits i promoure valors com l’autonomia, la cooperació, la responsabilitat, la presa de decisions, la resiliència i la superació personal.

El seguiment del programa educatiu es pot fer al compte d’Instagram @22dies22peus.Aquest és un espai on es presenta el dia a dia del projecte educatiu, així com la feina compartida pels centres educatius i l’evolució dels navegants durant la regata.

	A qui va adreçat



El programa s’adreça principalment a alumnat de:
· Cicle mitjà i superior de primària 
· ESO 
· Educació especial 
· Altres grups educatius que el centre consideri adequats 





	Calendari 2027



Obertura Pre_ inscripcions: febrer de 2027 a educació@fbcn.cat
Formació a Docents, certificada pel Departament: 1a setmana de Juliol 2027
Inscripcions: després de la formació a Docents a mmb@educacio.cat
Desenvolupament del Programa: Primer trimestre del curs 2027/2028. 
Cloenda: Gener de 2028

	Lloc de realització



Principalment al centre educatiu.
Opcionalment, es podran realitzar activitats complementàries a la Fundació Barcelona Capital Nàutica, al Museu Marítim de Barcelona, al Barcelona International Sailing Center o en altres espais vinculats al projecte.

	Objectius



· Facilitar el marc per desenvolupar una situació d’aprenentatge des d’una perspectiva STEAM i amb la Mirada posada en els ODS 2030.
· Acostar la cultura marítima i els esports de mar a les aules de manera competencial i interdisciplinària: ciències, matemàtiques, geografia, llengua, educació física...
· Estimular el treball col·laboratiu, la responsabilitat pròpia i envers el grup.
· Sensibilitzar sobre la sostenibilitat, la protecció dels oceans i el canvi climàtic. 

	Descripció del programa



L’activitat principal del programa consisteix a fer el seguiment dels esportistes de la Mini Transat 2027 des de l’aula. Cada centre educatiu apadrina un o una navegant de la Base Mini Barcelona i en segueix l’evolució durant la preparació i la travessa.
A partir d’aquest seguiment, l’organització proposa reptes educatius setmanals que els centres poden treballar segons el seu ritme, nivell i projecte d’aula. La realització dels reptes permet elaborar productes finals que poden compartir-se amb la comunitat educativa i presentar-se en l’acte de cloenda del programa. 

Els sabers del projecte s’organitzen en tres eixos temàtics:
· Planeta Mar
Permet conèixer el medi on es desenvolupa la regata: l’oceà. Inclou continguts vinculats a l’oceà Atlàntic, la meteorologia, els ecosistemes marins, el canvi climàtic i la protecció del medi marí.
· Ésser Humà
Apropa l’alumnat a la vivència dels i les navegants durant la regata. Permet treballar la vida a bord, la gestió del cansament, la salut, les emocions, l’autonomia, la igualtat de gènere i la relació històrica de les persones amb el mar.
· Navegació
Permet conèixer com la tecnologia, la preparació i els coneixements tècnics ajuden els i les navegants durant la travessa. Inclou continguts sobre orientació, seguretat, energia, instruments de navegació i presa de decisions.

	Reptes educatius



Els reptes setmanals transformen el seguiment de la regata en activitats d’aula vinculades als tres eixos temàtics del programa i als Objectius de Desenvolupament Sostenible. Estan dissenyats per treballar de manera col·laborativa i per fomentar la creativitat, el pensament crític, l’autonomia i la capacitat d’organització de l’alumnat.

	REPTE
	EIX TEMÀTIC
	TÍTOL
	ODS

	Repte 1
	NA
	El mapa de la regata
	 

	Repte 2
	EH
	A qui apadrinem
	5. Igualtat de gènere

	Repte 3
	EH
	Vida a bord
	3. Salut i benestar

	Repte 4
	PM
	L’oceà Atlàntic
	14. Vida submarina

	Repte 5
	NA
	Seguretat a bord
	 

	Repte 6
	EH
	El viatge de Colom
	11. Ciutats i comunitats sostenibles.

	Repte 7
	PM
	Meteorologia
	 

	Repte 9
	NA
	Energia i aparells de navegació
	7. Energia neta i assequible

	Repte 10
	PM
	Canvi climàtic
	13. Acció climàtica



En el marc de l’edició 2027, aquests reptes es podran adaptar a diferents nivells i necessitats.

	Activitats complementàries



[bookmark: _heading=h.2et92p0]El programa pot incloure activitats complementàries de participació opcional, vinculades a la cultura marítima, la navegació i la pràctica nàutica. Aquestes activitats complementen el treball d’aula i reforcen el caràcter vivencial del projecte. Les activitats previstes poden incloure:

· Xerrada de la travessa de l’Atlàntic
Sessió amb un o una navegant oceànic per conèixer les motivacions, la preparació i els reptes personals que implica embarcar-se en una travessa transatlàntica en solitari. Es pot realitzar a la Fundació Barcelona Capital Nàutica, al centre educatiu. Activitat gratuïta.
· Tast d’esports nàutics
Activitatque permet a l’alumnat descobrir diferents disciplines nàutiques, tipus d’embarcacions i valors associats als esports de mar. Es realitza a les Escoles de Vela del litoral català vinculades al programa en col·laboració amb la Federació Catalana de Vela. Activitat de pagament.
· Explorant el món
Activitat al planetari del Museu Marítim de Barcelona per analitzar l’evolució dels instruments de navegació i els avenços científics i tècnics que han fet possible afrontar reptes com creuar l’Atlàntic en solitari a bord de vaixells de 6,5 metres. Activitat de pagament.
· Un viatge mar enllà
Visita dinamitzada a l’exposició Catalunya mar enllà, en què l’alumnat treballa en grup i es posa en la pell de diferents personatges per descobrir el seu paper en el comerç amb Amèrica als segles XVIII i XIX. Activitat de pagament.
· Quatre vegades més ràpid que el vent
Taller en què l’alumnat coneix la navegació amb minis amb foils i construeix un catamarà amb Brico Motion Prime de LEGO® Education. L’activitat permet experimentar la navegació amb diferents rumbs respecte al vent: cenyida, través, llarg i popa. Activitat de pagament.

	Formació associada



La Fundació Barcelona Capital Nàutica i el Museu Marítim de Barcelona organitzen sessions de formació per a docents amb l’objectiu de donar a conèixer el programa educatiu “22 dies en 22 peus, aventura en solitari a l’Atlàntic 2027”.

Data:  		Juliol de 2027
Lloc: 		Fundació Barcelona Capital Nàutica i Museu Marítim de Barcelona
Format: 	Semipresencial
Durada: 	15 hores
Destinataris: 	Docents de cicle mitjà i superior de primària, ESO i Batx
Places: 		Limitades
Sessions:	3

1a sessió: Una jornada de dia, per aprendre sobre la regata, els esportistes, com s’aplica a l’aula i presentació d’experiències. 2a sessió: sortida de navegació, 3a sessió: no presencial_ treballar un esbós de la implementació del programa educatiu. 



Acte de clausura
 
L’Acte de Clausura és la culminació del programa educatiu 22 dies en 22 peus, Aventura en solitari a l’Atlàntic 2027. Aquest acte es concep com un espai per compartir experiències i afavorir l’intercanvi, perquè els nois i les noies que han participat en el projecte puguin tenir un contacte directe amb els i les navegants a qui han estat seguint durant tres mesos. També és una oportunitat per mostrar la feina feta durant els mesos d’aventura oceànica, mitjançant l’exposició dels productes finals.
 
Data de la clausura gener de 2028 
Horari: 9.00 - 13.00 h 
Lloc: Museu Marítim de Barcelona 
Places: limitades 
 
El Village
 
El Village és l’espai central de l’acte de clausura del programa educatiu “22 dies en 22 peus, aventura en solitari a l’Atlàntic 2027”. És en aquest espai on cada centre educatiu disposa d’un estand en el que mostra la feina feta al llarg del seguiment de la Mini Transat.
 
L’Àgora
Espai en que l’alumnat té l’oportunitat de parlar amb el navegant a qui han apadrinat o, en el seu defecte, a algun dels navegants que ha participat a la Mini Transat.

	Què s’espera del programa



El programa ofereix als centres:
· Materials pedagògics per treballar el seguiment de la Mini Transat 2027. 
· Reptes educatius vinculats al mar, la navegació i la sostenibilitat. 
· Apadrinament d’un o una navegant participant a la travessa de l’Atlàntic.
· Possibilitat de participar en activitats complementàries. 
· Possibilitat de participar en un acte final de cloenda. 
· Assessorament.

	Què s’espera dels centres participants



Els centres participants es comprometen a:
· Fer el seguiment del o de la navegant apadrinat. 
· Desenvolupar un mínim de reptes educatius, segons les possibilitats del grup. 
· Compartir, si escau, imatges o productes finals del treball realitzat. 
· Participar en les activitats de seguiment o cloenda, sempre que sigui possible. 
· Fer difusió del projecte i del treball realitzat a través dels canals del centre, etiquetant els perfils del programa i de les entitats impulsores quan correspongui.

	Cost



La participació en el programa principal de seguiment de la regata és gratuïta. Algunes activitats complementàries poden ser de pagament.

	Contactes



	Fundació Barcelona Capital Nàutica
educació@fbcn.cat
Mireia Cornudella Felip
mcornudella@fbcn.cat
Júlia Ruiz Garcia
jruiz@fbcn.cat
	Museu Marítim de Barcelona
educacio@mmb.cat
Ismael García Granados
garciagis@mmb.cat
Cristina Puig Requejo
puigrcr@mmb.cat

